બે વર્ષ રાજકીય અરાજકતાભર્યાં રહ્યાં છે. પાટીદારો અને ખેડૂતોએ કરેલાં આંદોલન એ રાજ્ય સરકારના અસ્થિર વહીવટની જ નિશાની છે. શિક્ષણ અને તબીબી ક્ષેત્રે પણ રાજ્યમાં આવી જ કંઈક પરિસ્થિતિ છે. નીટ પરીક્ષા મુદ્દે પણ સરકાર મોડી જાગી જેના કારણે તબીબી શાખામાં પ્રવેશ મેળવવા માગતા વિદ્યાર્થીઓને હાલાકીનો સામનો કરવો પડ્યો. નક્કર આયોજન વિના માત્ર મોટીમોટી જાહેરાતો સાથે ગુજરાત મૉડેલનો પ્રચાર કરવામાં આવ્યો છે. ગુજરાતના લોકો ખૂબ દબાયેલા હતા, હવે તેમની સહનશક્તિની હદ આવી છે. રાજ્યના ખેડૂતો, ગરીબો, શ્રમજીવીઓ અને કામદારો સાથે સરકાર ઓરમાયું વર્તન કરી રહી છે. ઉદ્યોગપતિઓનો જ લાભ કરાવવો એ વિકાસ નથી. વિકાસ સૌને સાથે રાખી કરવામાં આવતી પ્રક્રિયા છે.” : ડૉ.કનુભાઈ કલસરિયા નેતા, આમ આદમી પાર્ટી